Народно читалище „Светлина-1967” село Гълъбово, област Смолян

**Д О К Л А Д**

За работата на Народно Читалище „Светлина-1967”- село Гълъбово, община Баните, област Смолян през 2018 година.

 Основната дейност в читалището е библиотечната. В края на 2018 година библиотечния фонд е 4049 тома. През 2018 година сме набавили 171 библиотечни единици: 168 броя книги,от тях 30 броя ни бяха подарени от „Седмата конференция” за насърчаване на четенето в библиотеките, а 138 на стойност 1377.00лв. по проект „Българските библиотеки – съвременни центрове за четене и информираност” и 3 броя периодични издания – „Отзвук”, ”Читалищен вестник” и „Вкусотии в чинии”.

 Читателите за годината са 112, от които до 14 години са 52. Посещенията са 1978, от които за дома – 1158, в читалня – 562, а за интернет 258 и за културни мероприятия 5. Раздадена литература - 1301 тома. Библиотеката се развива като съвременен информационен център благодарение на Програма „Глобални библиотеки – България” и в последствие Фондация „Глобални библиотеки”. От Регионална библиотека получаваме културен календар за всички бележити дати, годишнини и видни личности, които отбелязваме в библиотеката с изложби и кътове според възможностите на библиотечния фонд. В библиотеката се съхраняват всички издания, които съдържат данни за миналото и настоящето на родния край.

 Ежедневно се предоставят услуги и безплатен интернет за всички възрастови групи. Участието в посочените по горе дейности ще допринасят за превръщане на библиотеката в желано място за прекарване на свободното време, получаване на информация от различно естество, придобиване на основни умения за деца, родители и възрастни. Привличане на нови читатели и посетители в библиотеката и „раждане” на интересни инициативи сред местната общност. Библиотекарката Виолета Младенова Караасенова взе участие във форума „Библиотеките днес и цифровата трансформация”, организиран от фондация „Глобални библиотеки – България”. Финансовите средства за спечеленият проект по програма ”Българските библиотеки – съвременни центрове за четене и информираност” на стойност - 1377.00 лв. ни бяха преведени от Министерството на културата.

 .

 В читалището се води Летописна книга, в която се вписват важни събития станали на територията на селото.

Народно читалище „Светлина-1967” работи активно за постигане на добри резултати във връзка стратегията за учене през целия живот. През 2018 година имаме 4 участия извън населеното място. Празника на Общината и Минералната вода, 60 годишнината от създаването на НЧ”Христо Ботев-1958”с. Малка Арда, празника на село Давидково и Седемнадесетият фолклорен фестивал за двугласно пеене в гр. Неделино, където спечелихме бронзов медал. В населеното място отбелязваме „Баба Марта” и „Деня на самодееца” с изработване и връзване на мартеници. На 8-ми Март „Празника на мама” в детската градина се изнася литературно- музикална програма от децата, а вечерта майките празнуват в заведение. Първа пролет с оцветяване на картички и рисунки, които сваляме от интернет. Седмицата на Детската книга отбелязваме в Библиотеката, като четем и разглеждаме Детски книжки и Енциклопедии.

Велик ден отбелязваме с боядисване на яйца с децата от детската градина и самодейците.

„Деня на детето” го празнуваме в „Детския кът” към Библиотеката, направен след ремонта на читалището. На децата им бяха подарени по една книжка за оцветяване.

„Еньов ден” с децата от детската градина и учениците, като разглеждаме и четем Енциклопедии за растенията и билките и техните лечебни свойства.

Деня на „Народните Будители” отбелязваме в библиотеката с изложба и презентация.

Коледа и Нова година – Коледа с децата от детската градина. Подготвя се литературно-музикална програма от стихчета, песнички, сценки и Дядо Коледа им подарява подаръци и лакомства. Нова година посрещаме в центъра на селото.

 Читалищното Настоятелство през 2018 година е провело 4 заседания и едно отчетно събрание. Тук е мястото да отбележим, че всички чествания и празници са разход за читалището, а Държавната субсидия от 8375.00 лева е недостатъчна.

20.03.2019г. От Читалищното Настоятелство

с. Гълъбово Председател:…………………………..

 /Н. Асенова/